Rashid Mberesero, na wenzake wahukumiwa kwa kuhusuika katika shambulio la kigaidi Garissa Kenya\nRashid Charles Mberesero, (kulia mwisho) raia wa Tanzania anayetuhumiwa kuhusika katika shambulio hilo amehukumiwa maisha gerezani

Rashid Charles Mberesero, raia wa Tanzania anayetuhumiwa kuhusika katika shambulio hilo amehukumiwa maisha gerezani

 Wengine wawili Hassan Edin na Mohammed Abdi jina jingine Mohamned Ali Abikar wamehukumiwa miaka 41 kila mmoja gerezani.

Wote walipatikana na hatia ya kupanga shambulio hilo chini ya ushirikiano wa wanachama wa kundi la Al-Shabab.

Takriban wanafunzi 148 walifariki katika shambulio hilo.

Kadhalika hukumu hiyo imepitishwa baada ya watatu hao kupatikana na hatia ya kuwa wanachama wa kundi la al-shabab kutoka Somalia.

Mwezi uliopita, mahakama nchini Kenya ilimuachilia huru Sahal Diriye Hussein aliyetuhumiwa kutekeleza shambulio la 2015 katika chuo kikuu cha Garissa lililosababisha vifo vya takfriban watu 150.

Watuhumiwa kizimbani

Awali kesi hiyo ilichelewa kuanza leo mchana baada ya wakili wa mmojawapo wa watuhumiwa Rashid Charles Mbeserero, raia wa Tanzania  kushindwa kutokea mahakamani.

Hatua iliyosababisha Jaji Francis Andayi kutoa agizo kwa mawakili na kusukuma mbele kusomwa hukumu hiyo.

Rashid Charles Mberesero:  ni nani?

Rashid Mberesero, aligundulika katika eneo la tukio akiwa sio mwanafunzi wala mfanyakazi wa chuo hicho.

Kulingana na gazeti la The Citizen toleo la tarehe 10 mwezi Aprili 2016, Rashid aliyesoma shule ya upili ya Bihawana mjini Dodoma alidaiwa kutoroka shule baada ya kukatazwa kuvaa kofia kichwani.

Kulingana na mwalimu mkuu wa shule hiyo wakati huo, mwanafunzi huyo alijiunga na shule hiyo mwaka 2015 baada ya kutoka shule ya upili ya Bahi Kagwe.

Chakushangaza ni kwamba licha ya kutoweka katika shule, hakuna aliyefuatilia alikokwenda

Kwa takriban miezi minne wazazi wa kijana huyo walidhani kwamba mwana wao yupo shule swala ambalo halikuwa la kweli.

Haijulikani ni nini haswa kilichomfanya kuingia katika ugaidi.

Wazazi wa Rashid walishangaa kugundua kwamba mwana wao alikuwa miongoni mwa watu waliopanga na kutekeleza shambulio la...\n\ntl;dr:
Mahakama moja mjini Nairobi imewahukumu washukiwa watatu wa ugaidi nchini Kenya waliopatikana na hatia ya kutekeleza shambulio la mwaka 2015 katika chuo kikuu cha Garissa.